Bẹ́ẹ̀ ni Olówó-ayé sọ tí ó fi orí lé ọ̀nà Igbó Olódùmarè, ojú rẹ̀ si ti yípadà, ó ń pọ́n kankan. Ibi tí ó tilẹ̀ ti ń kánjú díẹ̀ ló kù kí ó gbàgbé egbòogi pàtàkì kan báyìí tí ń bẹ nínú àdó, bẹ́ẹ̀ ni bí kò bá mú eléyìínì lọ́wọ́ àtimọ ọ̀nà igbó náà yóò jẹ́ ìṣòro. Iyẹ́ agbe, iyẹ àlùkò, ìyẹ́ àkàlà, atí ìkóódẹ ni wọ́n ffi dí àdó náà lẹnu, bẹ́ẹ̀ ni ẹ̀jẹ̀ gbogbo ń bẹ ní ẹ̀gbẹ́ rẹ̀, bàbá ńlá wa tí mo sì ń sọ̀rọ̀ rẹ̀ yìí ni ẹni kìíní tí ó kọ́ ṣe ọdẹ ninú Igbó Irúnmalẹ̀ jákèjádòìlú wa, ìgbà náà ni ó sì ti pa erè tí mo ń sọ̀rọ̀ rẹ̀ yìí tí olúwaarẹ̀ sì dárúkọ ibi tí òun ń lọ wéré ni atẹ́gùn yóò fẹ́ àwọn ìyẹ́ wọ́n-ọnnì wwọ́n ó si dojukọ ọ̀nà ibẹ̀ gan-an; wò mí ọ̀rẹ́ mi, bí kò ṣe pé mo gbàgbé àwọn ọfọ̀ náà ni, èmi ìbá kọ́ ọ, nítorí kò ju gbólóhùn mẹ́ẹ̀ẹ́dọ́gbọ̀n péré lọ. Bí n bá tilẹ̀ kọ́ ọ tán èmi ìbá wa àdó náà fún ọ.
Bee ni Olowo-aye so ti o fi ori le ona Igbo Olodumare, oju re si ti yipada, o n pon kankan. Ibi ti o tile ti n kanju die lo ku ki o gbagbe egboogi pataki kan bayii ti n be ninu ado, bee ni bi ko ba mu eleyiini lowo atimo ona igbo naa yoo je isoro. Iye agbe, iye aluko, iye akala, ati ikoode ni won ffi di ado naa lenu, bee ni eje gbogbo n be ni egbe re, baba nla wa ti mo si n soro re yii ni eni kiini ti o ko se ode ninu Igbo Irunmale jakejadoilu wa, igba naa ni o si ti pa ere ti mo n soro re yii ti oluwaare si daruko ibi ti oun n lo were ni ategun yoo fe awon iye won-onni wwon o si dojuko ona ibe gan-an; wo mi ore mi, bi ko se pe mo gbagbe awon ofo naa ni, emi iba ko o, nitori ko ju gbolohun meeedogbon pere lo. Bi n ba tile ko o tan emi iba wa ado naa fun o.